kardosdrur/scandi-wiki huggingface dataset:
Rigsarkivet, Viborg

Rigsarkivet, Viborg, indtil 1. oktober 2014 Landsarkivet for Nørrejylland er en af fem lokalafdelinger under Rigsarkivet (tidligere kaldet Statens Arkiver). Arkivet er beliggende på Ll. Sct. Hans Gade i Viborg.

Historik 

Landsarkivet for Nørrejylland (oprindeligt Landsarkivet for Jylland) blev oprettet efter vedtagelsen af den første arkivlov i 1889. Det var i loven fastlagt, at et af arkiverne skulle ligge i Jylland. Rigsdagsmedlemmer fra Aarhus, Vejle, Randers og Viborg forsøgte at få det nye arkiv placeret i netop deres hjemby. Efter langvarige diskussioner i Rigsdagen blev Viborg valgt. Viborg Kommune skænkede byggegrunden og staten bekostede det 150.620 kr dyre byggeri af en ny arkivbygning.

Der ud over blev der oprettet to andre landsarkiver i provinsen: i Odense og København. Alle tre landsarkiver var underafdelinger under Rigsarkivet. Landsarkivet i Aabenraa kom til i 1931.

Fra 2016 har arkivet omfattet det tidligere Erhvervsarkiv, som indtil 2015 var beliggende i Aarhus.

Arkivets bygninger 
Arkivbygningen som i dag betegnes "Gamle Magasin", blev tegnet af den senere kongelige bygningsinspektør Hack Kampmann og opført i årene 1890-91. Bygningen var 52 meter lang, 17 meter bred og havde via en forbindelsesgang adgang til en arkivarbolig. Den blev opført i røde mursten med bånd af kridtsten. Sokkelen er af granit og tegl. I bygningens vinduesblændinger er de jyske byers våbener anbragte. De er udført i brændt ler og farvelagte. På kridtstensbåndene i gesimsen ses jyske herredsvåben. I dag rummer "Gamle Magasin" bl.a. læsesal og foredragssal.

Behovet for mere plads gjorde, at man i 1964 opførte "Nye Magasin". Det var en moderne arkivbygning opført i jernbeton i syv etager, heraf to under jorden. Arkitekten var Leopold Teschl.

Behovet for yderligere hyldeplads gjorde, at man 1993 afkøbte militæret det såkaldte "Eksercerhuset", der ligger umiddelbart nord for Gamle og Nye Magasin. Bygningen, som er fra 1872, er tegnet af arkitekt Julius Tholle. Efter restaurering og ombygning indeholder Eksercerhuset magasinplads til 7 km arkivalier.

Samlinger 

Rigsarkivet i Viborg opbevarer arkivalier, dokumenter, protokoller og kort fra den lokale administration i Nørrejylland, dvs. området fra Skagen i nord til Kongeåen samt Ribe- området i syd. Landsarkivet er i besiddelse af oplysninger om hvert enkelt menneske, der har levet i Nørrejylland inden for de sidste 200-300 år.

Eksterne henvisninger 
 Rigsarkivets læsesal i Viborg
 Rigsarkivets website

Noter 

Danmarks arkiver og arkivalier
Viborg
Etableret i 1891
Nocardia

Nocardia er en slægt af forgrenede, strikt aerobe, gram-positive bakterier, som vokser ved et bredt spektrum af temperaturer. De fleste isolater er svagt syrefaste.

Nocardia producerer enzymet catalase, som nedbryder brintoverilte. Således er nocardia i vidt omfang i stand til at nedbryde frie iltradikaler, hvilket er uundgåeligt i en organisme, der skal bruge ilt for at overleve.

Nocardia findes for en stor dels vedkommende i jorden, og de fleste sygdomme fremkaldt af nocardia forårsages af N. asteroides.

Arter 
 N. transvelencesis
 N. farcinica
 N. nova
 N. brasiliensis
 N. asteroides
 N. pseudobrasiliensis
 N. africana
 N. veterana
 N. brevicatena
 N. paucivorans
 N. otitidiscavarium
 N. vaccinii
 N. cerradoensis
 N. elegans
 N. nigiitansis
 N. caviae
 N. cyriacigeorgica

Dyrkning og udseende 
Nocardia kan dyrkes på blodagar, men bakterierne gror bedre på et beriget medium. Kolonierne kan ses efter dyrkning i 2 dage til en måned. Selektiv vækst er mest udpræget ved dyrkning i varmeskab ved 45 grader. Kolonierne bliver flødefarvede, orange eller lyserøde, og de sidder godt fast på mediet.

Sygdom fremkaldt af nocardia 
Nocardia er en sjælden årsag til lungesygdomme og i så fald for det meste hos patienter med svækket immunforsvar, eksempelvis AIDS-patienter eller patienter, der får binyrebarkhormon.

Infektionen skyldes inhalation af de patogene bakterier, og den fremtræder med uspecifikke symptomer på lungebetændelse og uspecifikt udseende på røntgenbilleder, hvilket gør diagnosen svær at stille. I de fleste tilfælde er der mange sammenflydende abscesser med ingen eller kun begrænset reaktiv fibrose (altså dannelse af bindevæv omkring bakteriekolonierne). Bakterierne kan sprede sig lokalt til hulrummet mellem bladene af lungehinden eller invadere knogler.

Sekundære abscesser i hjernen og sjældnere i andre organer ses i en tredjedel af tilfældene med nocardia i lungerne.

Akut spredning af bakterierne med involvering af mange organer ses i personer med meget kraftigt nedsat immunforsvar, især AIDS-patienter.

Nocardia forårsager også infektioner i operationssår. Dette sker for det meste med N. brasiliensis men også med N. asteroides.

Behandling af nocardia-infektion 
De fleste nocardiae er følsomme for sulfamethoxazol og trimethoprim, som man kan give patienten i 3 måneder eller mere. Man skal være opmærksom på, at især N. farcinica er resistente over for sulfonamider (som f.eks. sulfamethoxazol).

Et alternativt behandlingsregime er en højdosis imipenem med amikacin i 4 til 6 uger.

Referencer 
 Greenwood, David et al. Medical Microbiology (seventeenth edition, 2007). Elsevier Limited. . 

Aktinobakterier
Felix Smith

Felix Thomas Elkjær Smith (født 12. oktober 1976) er en dansk radio- og tv-vært.

Smith har været vært for det danske Melodi Grand Prix i 2009, 2010 og 2011 sammen med henholdsvis Birthe Kjær, Julie Berthelsen og Lise Rønne.

Han er vært på DR's P3 og var vært på DR1's show Talent 2008, Talent 2009 og Talent 2010 samt vært på Danmark har talent i 2015, 2016, 2017, 2018 sammen med Christopher Læssø.

Privatliv 
Smith er født på Slagelse Sygehus og boede de første på år af sit liv i Slagelse. Han flyttede herefter til Gentofte i nogle år, indtil han i 1986 flyttede til Næstved som 10-årig. Han gik på Lille Næstved Skole.

Han har været sammen med sin kæreste Marie siden omkring 2007.

TV

Radio

Film 
 Kidnappet (2010) – Træner Morten

Referencer

Eksterne henvisninger 
 Her er DRs afløser for 'Talent' 
 

Radioværter fra Danmark
Studieværter fra Danmark
Skuespillere fra Danmark
Talent Danmark
The BlackSheeps

The BlackSheeps er et norsk børnerockband, der var MGP Nordic 2008 med sangen Oro Jaska Beana.

MGP Nordic
Rockgrupper fra Norge
Landkreis Main-Spessart

Landkreis Main-Spessart  er en landkreis  der ligger i den vestlige centrale del af Regierungsbezirk  Unterfranken  i  den tyske delstat Bayern. Nabokreise er mod nord Main-Kinzig-Kreis i delstaten Hessen, mod øst landkreisene  Bad Kissingen og Schweinfurt, mod syd Main-Tauber-Kreis og  Landkreis Würzburg i Baden-Württemberg og mod vest ligger landkreisene  Miltenberg og Aschaffenburg.

Geografi 
Området er præget af floderne Main og mittelgebirgeområdet Spessart. Main kommer fra Würzburg mod sydøst i kreisområdet, og løber gennem det i nordvestlig retning, forbi administrationsbyen (kreisstadt) Karlstadt og Gemünden. Så optager den den fra øst kommende Fränkische Saale, 	 	
før den vender mod syd, og blandt andet passerer byen Lohr am Main og derefter, efter den drejer mod vest, over flere kilometer, danner delstatens grænse mod Baden-Württemberg. Vest for Main løfter landskabet Spessart sig op til en højde  af 585 m. Det højeste bjerg i Main-Spessart, Klosterkuppel  der er 552 moh., ligger i kommunen Neustadt am Main. Mod nordøst strejfer udløbere af Rhön området. Andre floder i området er, ud over  nær Main og  Fränkischen Saale, floden  Wern, der kort før Gemünden munder ud i Main, ligesom den højre biflod Sinn, videre ved Lohr munder floden af samme navn Lohr og   Hafenlohr, der også har en kommune med samme navn.

Skibsfart
Floden Main er en betydningsfuld trafikåre, og er i sin fulde længde, udbygget med talrige opstenmninger der gør den sejlbar hele året. Indtil det et stykke ind i det 20. århundrede var der tømmerflådning på Main, hvor man fragtede tømmer fra Spessart til savværker ved Frankfurt.

Byer og kommuner
Kreisen havde   indbyggere pr.

Eksterne henvisninger

 Website des Landkreises
William Henry Stark

William Henry Stark (19. marts 1851 – 8. oktober 1936) var en industriel leder, hvis bidrag har hjulpet byen Orange, Texas med at udvikle sig økonomisk. Stark var formand for Lutcher Moore Cypress Lumber Company of Lutcher, Louisiana.

Erhvervsfolk fra USA
Gige

Gige er en af de første danske benævnelser på violinen.

Navnet stammer sandsynligvis fra Frankrig, hvor ordet gigue (en bedekølle eller skank) blev anvendt som spottenavn for den ældre form af violinen, den tyske fidel (dansk fedel, fidel), gik så over til det tyske Geige og formodentlig derigennem til det danske gige. Kaj Munk anvender ordet i "Sæt grammofonen i stå min ven".

Litteratur 
 , bind 9, side 691

Strengeinstrumenter
Jack Welch

John Francis "Jack" Welch, Jr. (født 19. november 1935, død 1. marts 2020) var formand og AD for of General Electric mellem 1981 og 2001. Welch opnåede et solidt ry for en mystisk erhversarbejdsmetode og sine enestående lederskabsstrategier hos GE. Han var en højt anset person i erhvervslivet på grund af sine innovative strategier for forvaltning og ledelsesstil.

Referencer 

Erhvervsfolk fra USA
Personer fra Massachusetts
Jan Carlzon

Jan Carlzon (født 25. juni 1941 i Nyköping) er en svensk forretningsmand.

Carlzon blev uddannet som civiløkonom i 1967 og senere ansat som administrerende direktør i Ving. I 1981 blev han ansat i SAS som administrerende direktør. Denne post bestred han i 14 år.

Referencer 

Erhvervsfolk fra Sverige
Personer med tilknytning til SAS Group
Danja

Floyd Nathaniel Hills, bedre kendt som Danja (født 11. april 1982 i Virginia Beach), er en amerikansk Grammy-vindende musikproducer, komponist og sangskriver.

Historie 

Danja er født i Virginia Beach, Virginia, USA. I en ung alder lærte han at spille klaver og trommer. Under sin opvækst spillede han musik i kirken hvor han boede. I år 2001 fik han muligheden for at spille noget musik for produceren Timbaland, og to år senere fløj Timbaland ham til Miami for at arbejde i sit studie.

Musikproducere fra USA
Komponister fra USA
Eamon

Eamon Doyle bedre kendt som Eamon (født 1984 i Staten Island, New York City, New York, USA) er en amerikansk R&B- og hip hopsinger-songwriter. Han er bedst kendt for sin hitsingle, "Fuck It (I Don't Want You Back)".

Singer-songwritere fra USA
Personer fra New York
Drot

Drot (konge, herre) er opstået af ældre dansk
drotten; oldnordisk dróttinn (af drótt, en skare,
altså egentlig den, der har hird), idet man
opfattede ordets sidste del som bestemt
kendeord: jævnfør jorddrot. 

Drotten eller Sankte Drotten brugtes i Middelalderen ofte om Gud,
også som folkelig oversættelse af Trinitas,
Treenighed; navnlig gengaves Treenigheds-Kirker gerne
ved Drottens Kirke.

Se også 
 Drot og marsk

Kilde 
 Opslag af professor Axel Olrik: Drot  i Salmonsens Konversationsleksikon, 2. udgave, bd. 6, s. 441
 Ordbog over det danske Sprog: Drot
 Den Danske Ordbog: Drot

Stillingsbetegnelser
Emilio Estefan

Emilio Estefan, Jr. (født 4 marts 1953 i Havana, Cuba) er en cubaner-amerikaner af libanesisk afstamning, der er musiker og producer. Estefans første smag af berømmelse kom, da han var medlem af Miami Sound Machine, men han er i øjeblikket bedre kendt som producer for mange berømte sangere.

Eksterne henvisninger 

 
 

Musikere fra Cuba
Modtagere af Presidential Medal of Freedom
Frank Dux

Frank W. Dux (født 13. juli 1956) er en amerikansk iværksætter, manuskriptforfatter og skuespiller. Han er mest kendt for at være protagonisten i kultfilmen Bloodsport, spillet af Jean-Claude van Damme. Frank Dux grundlagde den første amerikanske form for Ninjutsu, Dux Ryu Ninjitsu.

Kampsportskarriere 
Frank Dux blev ifølge ham selv introduceret til kampsport i Koga Yamabushi Ninjutsu af Senzo "Tiger" Tanaka, som trænede Dux, fra han var 13 år.

I 1970erne begyndte Dux at undervise Dux Ryu Ninjitsu. Han oprettede sin første skole i North Carolina i 1980.

DUX FASST 
Dux Ryu Ninjitsu er baseret på Koga Ninja principper om tilpasning og konstant forandring. Frank Dux udviklede "teknologien", han kalder "DUX FASST" (Focus-Action-Skill-Strategy-Tactic).

At forsøge at afdække hvad DUX FASST er, og hvad det ikke er, er som at forsøge at afdække et lyns skygge. Som en skygge tager det sin form fra den, som kaster den. Det bevæger sig med tøjlesløs uforudsigelighed; uden nogen chance for at vide, hvor og hvornår det næste gang slår ned med sin tordnende kraft, som er mere kraftig, end man kan forestille sig, og hurtigere, end øjet kan se. Det er, hvad det svarer til, metaforisk, at afdække DUX FASST.

Det er en kamsportstilgang, der i sin anvendelse er kompleks og fleksibel. Det er en problemløsende teknologi, da den fokuserer på at neutralisere en fysisk trussel. Den er baseret på, hvad der virker empirisk, snarere end hvad teori dikterer. Et vigtigt koncept i DUX FASST er inspirationen fra det, som Japansk kampkunst kalder "mushin" – en forkortelse af mushin no shin, som er et Zen-udtryk, der betyder "sind af intet sind". Det henviser til et sind, som ikke er i besiddelse af tanker eller følelser, og derfor er komplet åbent for alting.

Essensen af DUX FASST kan indkapsles i ét citat fra Bloodsport, i en scene hvor Tanaka og Frank Dux diskuterer, hvorvidt de skal fortsætte træningen: "Frank Dux: You told me to use any tactic that works, never to commit yourself to one style, TO KEEP AN OPEN MIND!"

Polemik 
Mange af Frank Dux's personlige påstande har været under debat. Dette gælder især hans påstand om at være vinder af den hemmelige undergrundsturnering "Kumite", som skildret i Bloodsport. Los Angeles Times hævdede i en ledende artikel, der er omdrejningspunktet fra den såkaldte "John Johnson LA Times debat", at Dux's Kumitetrofæ var bestilt og hentet blot få kilometer fra Dux's hjem i Sydcalifornien. Til gendrivelse af den påstand, brugte Frank Dux en kvittering med en ukorrekt stavning af hans navn, som Los Angeles Times havde brugt til at understøtte deres påstand. Frank Dux hævdede endvidere, at kvitteringen var dateret til 1979, som er 3 år efter, at Frank Dux blev fotograferet holdende sit trofæ. Et billede, der blev bragt i en artikel i Black Belt Magazine i november 1980. Disse gendrivelser førte til, at John Johnsons beskyldninger blev tilbagevist i retten (sagsnr: SC 046395).

Kilder

Eksterne henvisninger 
 Officiel hjemmeside 
 Frank Dux's FASST officielle hjemmeside 
 Frank Dux taler om karriere, Bloodsport mm. 
 

Manuskriptforfattere fra USA
Skuespillere fra USA
Joint Allied Forces Headquarters

Allied Forces Headquarters (forkortet AFHQ) var hovedkvarteret, der kontrollerede alle de allierede styrker i Middelhavsområdet under 2. verdenskrig fra slutningen af 1942 til slutningen af krigen.

Det blev oprettet i Storbritannien i august 1942 under general Dwight D. Eisenhower for at kommandere styrkerne til Operation Torch. Eisenhower fik titlen "Øverstbefalende, allierede ekspeditionsstyrker". Kort efter oprettelsen blev "ekspeditions-" fjernet fra titlen pga. operationel sikkerhed. Eisenhower blev derfor "Øverstbefalende, allierede styrker".

Ved slutningen af 1942 var der brug for at samle de allierede styrker, eftersom dem, der gik i land i vest under Operation Torch, og dem i øst, der havde vundet det Andet slag om el-Alamein, nu var tæt nok på hinanden til at få koordination. Derfor fik Allied Force Headquarters i februar 1943 kontrol over den britiske 8th Armys fremrykning fra øst.

Eisenhower forblev lederen af AFHQ indtil januar 1944, og nåede ikke at være med til invasionen af Sicilien, som begyndte den 10. juli 1943 og invasionen af Italien den 3. september 1943. Han tog tilbage til Storbritannien for at lede styrkerne til Operation Overlord. Han blev efterfulgt af Feltmarskal Sir Henry Maitland Wilson. Wilsons titel blev Supreme Commander, Mediterranean Theatre of Operations (Øverstbefalende, Middelhavsfronten).

Wilson var lederen i kun lidt under et år, indtil han blev sendt til Washington D.C. i december 1944 for at efterfølge Feltmarskal Sir John Dill fra British Joint Staff Mission, der pludselig var død. Wilson blev efterfulgt af Feltmarskal Sir Harold Alexander, som blev øverstbefalende og leder af AFHQ indtil krigen sluttede.

Efter krigen behøvede man ikke AFHQ mere, og den blev opløst den 1. august 1945.

Noter 

2. verdenskrig
Regiment 24 Danmark

SS-Panzergrenadier-Regiment 24 Danmark var en del af "11. SS-Freiwilligen-Panzergrenadier-Division Nordland". Regimentet bestod af tre bataljoner.

Regimentet var opstillet samtidig med divisionen i juli 1943, som en del af det III Germanske SS-Panzerkorps (chef SS-Obergruppenführer Felix Steiner)

Mandskab
Grundlaget for regimentet var det nyligt nedlagte Frikorps Danmark, men til regiment 24 tilgik ikke blot danske frivillige, men også en stor mængde rumænske hjemmetyskere; de såkaldte "Siebenbürgere".

Kampagner
Først blev Regiment 24 Danmark indsat i partisanbekæmpelse i Hrastovica, Sisak, Glina og Petrinja i Jugoslavien. I Hrastovica faldt 5. kompagni i baghold.

I juledagene 1943 forflyttes regimentet til østfronten vest for Leningrad. Fra Leningrad trækkes den gradvist tilbage over Narva, hvor der er usædvanligt hårde kampe. De efterfølges af tilsvarende hårde kampe ved højene Kinderheim, Grenader og 69,9 ned mod Riga og vestover mod Kurland. Herefter tilbagetrækning over havnebyen Libau, der i dag hedde Lipaja. 

Med skibe flyttes regimentet til Stettin. Fra Stettin trækker regimentet sig kæmpende tilbage i retning mod Berlin (januar og februar 1945).

I Berlin deltager Regiment 24 i de sidste afværgekampe over Neukölln til Berlin Stadtmitte og Tiergarten. Herfra ophører regimentets organiserede modstand. Enkelte enheder slipper ud af af Berlin over Neuruppin, Velfen og videre mod nordvest for at overgive sig til de amerikanske styrker. Andre enheder overgiver sig til russerne.

Se også
Frikorps Danmark

Eksterne henvisninger 
 Lexikon der Wehrmacht

Litteratur
"Korps Steiner. Nachträge zu den Truppengeschichten", Wilhelm Tieke, Munin-Verlag 1986

Militære enheder fra Tyskland
Hadise

Hadise Açıkgöz kendt som Hadise (født 22. oktober, 1985 i Mol, Belgien) er en tyrkisk sangerinde.

Hadise repræsenterede Tyrkiet i Eurovision Song Contest 2009 med sangen "Düm Tek Tek (Crazy for you)". Hadise var den første repræsentant, som ikke er født i Tyrkiet.
Hadise's forældre kommer oprindeligt fra Sivas, som er en stor by i Tyrkiet. Hun bor nu i byen Mol som ligger i Belgien og bor med sin familie. Hun har en kæreste ved navn Sinan Akçıl han er samtidig også en sangskriver, ligesom Hadise.

Sangere fra Belgien
Sangere fra Tyrkiet
Deltagere ved Eurovision Song Contest 2009
Tyrkiets Eurovision Song Contest-deltagere
Planeter foreslået i religion og ufologi

Der er flere planeter eller himmellegemer hvis eksistens ikke er støttet af videnskabelig bevis, men som af og til tros på eksisterer af pseudovidenskabsfolk, konspirationsteoretikere eller visse religiøse grupper.

Planeter foreslået af Zecharia Sitchin 

I de senere år, har Zecharia Sitchins arbejde fået større udbredelse blandt ufologer, fortidsastronautteoretikere og konspirationsteoretikere. Zecharia Sitchin påstår gennem genoversættelse af sumeriske tekster, at have afdækket bevis for at menneskeracen blev besøgt af en gruppe aliens fra en fjern planet i vores eget solsystem. Dele af hans teori kommer fra en astronomisk fortolkning af den Babyloniske skabelsesmyte, Enuma Elish, i hvilken han erstatter gudenavnene med hypotetiske planeter. Hans teorier forbliver pseudovidenskab for flertallet af, hvis ikke alle akademikere.

Sitchins teori foreslår planeterne Tiamat og Nibiru. Tiamat er foreslået at have eksisteret mellem Mars og Jupiter.

Planeter foreslået af Joseph Smith 

Joseph Smith, som var grundlæggeren af Mormonismen, hævdede at have oversat nogle ægyptiske papyrusruller, hvori der ifølge ham var flere himmellegemer udenfor solsystemet beskrevet. En af dem er Kolob, stjernen eller planeten "nærmest Guds trone" som udgør dele af mormonernes teologi. Kolob er hebraisk for stjerne. Denne papyrusoversættelse kaldes Abrahams Bog, alle Joseph Smiths oversættelser fra papyrusrullerne er dog sidenhen blevet modbevist efter ægyptologer har oversat rullerne, som ikke indeholdt andet end almindelige begravelsestekster. 

Af andre planeter i Joseph Smiths oversættelse nævnes bl.a. planeten Oliblish og planeten Enish - go - on - dosh.

Hercolubus 
Hercolubus er en planet som er i nogle trossystemer af nogle Gnostikere og New Age grupper.

Kilder/referencer

Eksterne henvisninger 
 The Official Web Site of Zecharia Sitchin

Mytologi
Pseudovidenskab
Jesu Kristi Kirke af Sidste Dages Hellige

de:Nibiru#Andere Erwähnungen von Nibiru
fr:Ummo
pl:Niburu
pt:Hercolubus
Jeff Fisher

Jeffrey Michael "Jeff" Fisher  (født den 25. februar 1958 i Culver City i Californien) var hovedtræner for det amerikanske fodboldhold Los Angeles Rams fra 2012-2016 og tidligere for bl.a. Tennessee Titans.

Eksterne henvisninger 

 

NFL
Trænere
Sportsfolk fra USA
Personer fra Californien
Regina (band)

Regina er et bosnisk band som blev dannet i 1990 i Sarajevo. De var primært kendt i Jugoslavien. Deres sange er inspireret af U2. På grund af Borgerkrigen blev bandet splittet. I 2006 blev bandet dannet igen

Album 
Regina (1990)
Ljubav nije za nas (1991)
Pogledaj u nebo (1994)
Oteto od zaborava (1995)
Godine lete (1995)
Ja nisam kao drugi (1997)
Kad zatvorim oči (1999)
Devedesete (2001)
Sve mogu ja (2006)
Vrijeme je (2009)
Kad poludimo (2011)

Eurovision 2009 
Regina repræsenterede Bosnien og Hercegovina i Eurovision Song Contest 2009.

Musikgrupper fra 1990
Musikgrupper fra Bosnien
Bosnien-Hercegovinas Eurovision Song Contest-deltagere
Deltagere ved Eurovision Song Contest 2009
Konjugation

Konjugation kan henvise til flere artikler:

Biologi 
 Konjugation (bakterier) – etablering af kontakt mellem to bakterier mhp. overførsel af DNA

Kemi 
 Konjugation (farmakokinetik) – sammenbinding af stoffer (oftest lægemidler) mhp. udskillelse

Matematik 
 Kompleks konjugation: ændring af fortegnet af den imaginære del af et komplekst tal;
 Hermitisk konjugation: transponering samt komplekst konjugation af en matrix;
 Konjugerede rodstørrelser: de to rødder af en andengradspolynomium, , hedder konjugerede rodstørrelser;

Sprogvidenskab 
 Konjugation (grammatik) – bøjning af udsagnsord
Deliverance (musikgruppe)

Deliverance er den svenske progressiv dødsmetal-gruppe Opeths sjette studiealbum og efterfølgeren til deres succesfulde album fra 2001, Blackwater Park. Det blev optaget mellem den 22. juli og den 4. september 2002 på samme tid som Damnation, der blev udgivet året efter. De to album står i stærk kontrast til hinanden og deler med vilje gruppens to mest udbredte stilarter, idet Deliverance betragtes som et af gruppens tungeste album, hvorimens Damnation eksperimenterede med elementer fra progressiv rock.

Deliverance og Damnation skulle oprindeligt have været udgivet som et dobbeltalbum, men gruppen endte med i stedet at udgive dem separat med et halvt års mellemrum.

Spor 
Alle sange er skrevet af Mikael Åkerfeldt.
 "Wreath" – 11:10
 "Deliverance" – 13:36
 "A Fair Judgement" – 10:24
 "For Absent Friends" – 2:17
 "Master's Apprentices" – 10:32
 "By the Pain I See in Others" – 13:51

Musikere

Gruppemedlemmer 
 Mikael Åkerfeldt – vokal, guitar
 Peter Lindgren – guitar
 Martin Mendez – bas
 Martin Lopez – trommer

Gæst 
 Steven Wilson – støttevokal, guitar, mellotron, piano, keyboard

Referencer

Eksterne henvisninger 
 

Opeth-album
Album fra 2002
Karlstadt

Karlstadt er administrationsby i Landkreis Main-Spessart i regierungsbezirk Unterfranken i den tyske delstat Bayern. Den ligger omkring 25 kilometer nord for Würzburg, ved floden Main, i det Frankiske vindistrikt.

Bydele 
Efter sammenlægningen i 1978 er der ud over Karlstadt disse landsbyer og bebyggelser i kommunen:
 Gambach
 Heßlar
 Karlburg
 Karlstadt
 Laudenbach
 Mühlbach
 Rohrbach
 Stadelhofen
 Stetten
 Wiesenfeld

Historie 
Fra udgangen af det 6. til midten af det 13. århundrede var der på den den anden bred af floden Main en stor bebyggelse Karlburg med kloster og havn.

Det havde sammenhæng med den ovenfor liggende borg Karlsburg, der blev ødelagt under den tyske bondekrig i 1525. Karlstadt blev grundlagt i 1202 af biskop Konrad von Querfurt.

Eksterne henvisninger